送祖月上人
作者：王灼
朝代：宋

paragraphs: 月公別我浮三峽，欲往南中求大法。
此行初爲梅州老，過嶺障烟恐難狎。
掛帆且指古鄱陽，驥子鳳鶵亦稱甲。
十年故人我尚記，平視諸方氣嘗壓。
玉劍無聲血千里，肯就銅盤後先歃。
相從學道須究竟，半字落耳汗霑洽。
宗師語言豈不佳，世間傳寫空盈夾。
歸來趺坐舉其要，莫話衡廬與苕霅。